ททท.เผย ไม่มีการปิดประเทศในช่วงเทศกาลปีใหม่ พร้อมเพิ่มมาตรการตรวจหาเชื้อไวรัสโคโรนา 2019 มาตรการติดตามอาการนักท่องเที่ยว
นายยุทธศักดิ์ สุภสร ผู้ว่าการ ททท. เปิดเผยในที่ประชุมชี้แจงผู้เกี่ยวข้องเรื่องการปรับมาตรการเดินทางเข้าราชอาณาจักรไทยจากมติล่าสุดของ ศบค. ว่า เพื่อให้เกิดความเข้าใจที่ถูกต้องและตรงกันของทั้งผู้ประกอบการและนักท่องเที่ยวที่จะเดินทางเข้ามาประเทศไทยในช่วงเทศกาลปีใหม่ 2565 ยังคงเดินทางได้ตามปกติ ไม่มีการปิดประเทศแต่อย่างใด สำหรับผู้ที่ได้รับการอนุมัติ Thailand Pass แล้วให้ใช้มาตรการเดิม แต่ปรับเพิ่มมาตรการตรวจหาเชื้อทั้งระบบ Test &amp; Go และ Sandbox  เป็นการตรวจ RT-PCR 2 ครั้งโดยรัฐบาลจะรับผิดชอบเรื่องค่าใช้จ่ายในการตรวจครั้งที่ 2 และจะเพิ่มมาตรการติดตามอาการ การเข้าพักของนักท่องเที่ยวในแต่ละพื้นที่ นอกจากนี้ ยังมีการระงับการลงทะเบียน Test &amp; Go และ Sandbox ยกเว้น Phuket Sandbox โดยมีผลตั้งแต่วันนี้เป็นต้นไป ส่วนการเดินทางเข้ามาแบบกักตัว ยังสามารถลงทะเบียนเข้ามาได้ตามปกติประชาชนต้องมีการปฎิบัติตามมาตรการ หรือ COVID Free Setting อย่างเคร่งครัด เพื่อความปลอดภัย ป้องกันการแพร่ระบาดเชื้อไวรัสโคโรน่า 2019 ต้องสวมหน้ากากอนามัย เว้นระยะห่าง ล้างมือบ่อยๆ และต้องดาวน์โหลดแอปพลิเคชันหมอชนะ